ભાજપને એમ હતું કે, અનામતના મુદ્દે કોર્ટમાં મામલો જાય તેમ નથી જેથી દોઢેક વર્ષનો સમય પસાર થઇ જશે પણ ભાજપનો અંદાજ ખોટો પડયો છે. પાટીદારો તો ભાજપ સરકારે જાહેર કરેલી ઇબીસી અનામતને લોલીપોપ ગણાવી ચૂક્યાં છે ત્યારે હરિયાણા હાઇકોર્ટના નિર્ણયને લીધે તેઓ એ વાતનો સ્વિકાર કરી રહ્યાં છે કે, ગુજરાતમાં પણ આજે નહી તો કાલે ઇબીસી અનામતની આ જ દશા થવાની છે. આનંદીબેને ઇબીસીના મુદ્દ પાટીદાર સમાજની સહાનુભૂતિ મેળવવા એડીચોટીનું જોર લગાવ્યું છે પણ બીજી તરફ આનંદીબેનના વિરોધી હવે આ મુદ્દે પાટીદારો-સવર્ણોને ઉશ્કેરીને ફરી ગુજરાતનો માહોલ બગાડવાના મૂડમાં છે પરિણામે ગુજરાત ભાજપની પ્રદેશ નેતાગીરી માંડ માહોલ ભાજપતરફી બનાવવામાં સફળ થાય છે ત્યાં એક નવી મુસિબત ઉભી થાય છે. આ કારણોસર ભાજપના નેતાઓ પણ અંદરખાને તો ગુજરાતમાં નેતૃત્વ પરિવર્તન ઇચ્છી રહ્યાં છે.